รัฐแจงลุยประชานิยมดันศก.
โต้งแจงนักลงทุน ดันประชานิยมและการลงทุน กระตุ้นเศรษฐกิจ
29 ส.ค. 2555

โต้งแจงนักลงทุน ดันประชานิยมและการลงทุน กระตุ้นเศรษฐกิจ 




นายกิตติรัตน์ ณ ระนอง รองนายกรัฐมนตรีและรมว.คลัง กล่าวใน“Thailand Focus 2012” ภายใต้หัวข้อ “ประเทศไทยกับการเตรียมตัวสู่การเติบโตครั้งใหม่”  โดยมีผู้บริหารระดับสูง นักลงทุนต่างชาติจากทั่วโลกเข้าร่วมรับฟังนโยบายด้านเศรษฐกิจจากรัฐบาลและหน่วยงานเศรษฐกิจ ว่า รัฐบาลพยายามขับเคลื่อนเศรษฐกิจของประเทศ โดยการกระตุ้นการบริโภคในประเทศ จากโครงการ รถยนต์คันแรก บ้านหลังแรก การปรับค่าแรง พักหนี้เกษตรกร
นอกจากนี้ รัฐบาลเตรียมลงทุนในโครงสร้างพื้นฐานวงเงิน 2 ล้านล้านบาท โดยไม่ทำให้ภาระหนี้สาธารณะเกิน 60% ของจีดีพี คาดว่าจะสร้างความเชื่อมั่นให้กับนักลงทุนต่างชาติเข้ามาลงทุนในประเทศได้ต่อเนื่อง 
ขณะเดียวกัน รัฐบาลพยายามผลักดัน พ.ร.บ.ร่วมลงทุน ซึ่งอยู่ระหว่างการพิจารณาของสภา ซึ่งจะทำให้การร่วมลงทุนในโครงการขนาดใหญ่ระหว่างรัฐและเอกชนดำเนินการได้